CELEX: 32005R1196
Language: et
Date: 2005-07-22 00:00:00
Title: Komisjoni määrus (EÜ) nr 1196/2005, 22. juuli 2005, teatavate kombineeritud nomenklatuuri kaupade klassifitseerimise kohta

26.7.2005   
            
            
               ET
            
            
               Euroopa Liidu Teataja
            
            
               L 194/9
            
         
      KOMISJONI MÄÄRUS (EÜ) nr 1196/2005,
   22. juuli 2005,
   teatavate kombineeritud nomenklatuuri kaupade klassifitseerimise kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987 määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võib liikmesriikide tolliasutuste poolt väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, siduva tariifiinformatsiooni valdaja tugineda veel 60 päeva vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse järelevalvega nende importimisel ühendusse, võib liikmesriikide tolliasutuste poolt väljastatavale siduvale tariifiinformatsioonile, mis ei ole käesoleva määrusega kooskõlas, määruse (EMÜ) nr 2913/92 artikli 12 lõike 6 alusel tugineda veel 60 päeva vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuli 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud nõukogu määrusega (EÜ) nr 493/2005 (ELT L 82, 31.3.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  Põhiliselt riidest valmistatud sõrmkinnas. Põhiosa sõrmkinda pealismaterjalist – kinda käeselg (peale sõrmede selgade), randmeosa, sõrmevahed, pöidlatükk ja labakäe küljetükid – on riidest, mille sisepind on kaetud mittepoorse plastkihiga.
                  Peopesa, pöidla sisekülg ja sõrmede peopesapoolsed osad, samuti sõrmede otsad on trikookangast, mille välispind on kaetud mittepoorse plastiga.
                  Sõrmede seljad ja pöidla väliskülg on mõlemalt poolt trikookangaga kaetud vahtplastist. Sõrme- ja pöidlanukkide peal on kummitükid ning nimetissõrme välisküljel on samuti õhuke kummiriba.
                  Randmepiirkonnas on kummipael, takjakinnisega käeseljal, ja kinda avauses pingutusnööriga kinnis.
                  (Vaata fotod nr 635 A + B) (1)
                  
               
               
                  6216 00 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodi 6216 00 00 sõnastusega.
                  Vaata ka HS selgitavad märkused, rubriik 6216 ja klassifitseerimise üldreegel 3 b.
                  Sõrmkinnast kasutatakse peamiselt käe soojas hoidmiseks. Seejuures on soojaandvas pealismaterjalis ülekaalus riie, andes tootele tema põhiomaduse klassifitseerimise üldreegli 3 b mõistes.
               
            
         
      
         
      
         (1)  Foto on üksnes illustratsiooniks.